Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2. Adatvédelmi szempontból helytálló-e a gazdasági és közlekedési miniszter idézett elutasító válasza, különös tekintettel az 1992. évi LXIII. törvény 19. §-ában és a Ptk. 81. § (3) bekezdésében foglalt rendelkezésekre, valamint arra a
Paragraph Index: 1276

(4)–(5) bekezdése vagy más törvényi rendelkezések szerinti közérdekbõl nyilvános adatokat. A miniszter, amikor az Országgyûlés Házszabálya szerinti benyújtott írásbeli választ igénylõ kérdésére Önnek válaszolt, értelemszerûen nem az Avtv., hanem az Alkotmány és a Házszabály alapján járt el. Az Avtv. 24. § d) pontjában foglalt hatáskörömben eljárva, s a második kérdésére válaszolva ezért engedje meg, hogy tájékoztassam: az adatvédelmi biztos mûködése során többször is felmerült az a kérdés, mire terjed ki az országgyûlési képviselõk információ-hozzáférési joga; illetve ezzel összefüggésben az adatvédelmi biztos eljárási, intézkedési lehetõsége. Az Avtv. 23. §-a alapján hatásköröm a személyes adatok védelmével, illetve a közérdekû adatok (továbbá a közérdekbõl nyilvános adatok) nyilvánosságával összefüggõ ügyekre terjed ki. Az Avtv. 27. §-a alapján pedig az adatvédelmi biztoshoz fordulás feltétele, hogy a panaszos „véleménye szerint személyes adatainak kezelésével, illetve a közérdekû adatok vagy a közérdekbõl nyilvános adatok megismeréséhez fûzõdõ jogainak gyakorlásával kapcsolatban” érje jogsérelem. A korábbi hasonló ügyekben kifejtettek szerint nincs azonban hatásköröm arra, hogy az országgyûlési képviselõket e tisztségükbõl eredõen megilletõ jogok (így különösen az Alkotmányban, a Házszabályban, illetve az országgyûlési képviselõk jogállásáról szóló törvényben biztosított jogok) érvényesülését vizsgáljam. Különösen nincs hatásköröm arra, hogy e jogok esetleges megsértését vizsgáljam, azt megállapítsam. Egy ilyen hatáskör idegen is volna az ombudsmani intézménytõl. 2006/162/II. szám Beadványával kapcsolatban fontosnak tartom annak tisztázását, hogy milyen viszonyban áll az országgyûlési képviselõket megilletõ kérdezés joga és a közérdekû adatok nyilvánosságához való jog. A képviselõi kérdés egyike az Országgyûlés ellenõrzési funkciójához kapcsolódó jogintézményeknek. Ilyenek még: az interpelláció, a vizsgálóbizottságok, az egyes tisztségekhez kapcsolódó jelentéstételi kötelezettség, a kormány, illetve a miniszterek beszámolási kötelezettsége stb. Az említett ellenõrzési eszközök egy részét az Alkotmány tartalmazza. Ezek a jogintézmények, illetve képviselõi jogok ugyanis az Országgyûlés és a kormány (a végrehajtó hatalom), illetve az Országgyûlés és szervei közötti viszonyt határozzák meg. Más szavakkal: a képviselõi kérdés a hatalmi ágak elválasztása és kölcsönös egyensúlya (a hatalommegosztás) körében vizsgálandó: a képviselõi kérdés „terjedelme”, igénybevételének feltételei a két fõ hatalmi ág közötti mindenkori alkotmányos viszony függvénye. A közérdekû adatok megismeréséhez fûzõdõ jog ezzel szemben egy alkotmányos alapjog, amelynek szabályozásánál az Alkotmány 8. §-ának (2) bekezdését is figyelembe kell venni. Az alkotmányos alapjogok az állam és a joghatósága alá esõ személyek közötti viszonyt rendezik: e jogok érvényesítése során az egyik oldalon tehát mindig az állam (valamelyik szerve), a másik oldalon pedig olyan személy áll, aki (amely) nem minõsül az állam szervének. Természetesen az országgyûlési képviselõket is megilletik az alkotmányos alapjogok, így a közérdekû adatok megismeréséhez fûzõdõ jog is. Ha azonban országgyûlési képviselõként lépnek fel, és kifejezetten az országgyûlési képviselõket megilletõ jogaikat gyakorolják, akkor az erre vonatkozó szabályokra kell tekintettel lenni. A képviselõi kérdésre adandó válaszok az esetek jó részében olyan információkat tartalmaznak, amelyek az Avtv. szerint közérdekû adatnak minõsülnek, de nem mindig. Hadd utaljak néhány különbségre: – a közérdekû adatigénylés – a közérdekû adat definíciója szerint – a közfeladatot ellátó szerv rendelkezésére álló „rögzített” ismeretekre vonatkozik, a képviselõi kérdés még formálódó tervekre, elképzelésekre is vonatkozhat; – a képviselõi kérdésre adandó válasz – adott esetben – tartalmazhat államtitoknak, szolgálati titoknak minõsített információt is (mint ahogy az 1990–1994-es ciklusban egy interpelláció kapcsán volt erre példa), míg közérdekû adatigénylés esetén ilyen információk kiszolgáltatását meg kell tagadni; – ha a képviselõi kérdésre adott válasz nem kielégítõ vagy azt elmulasztják, nem a közérdekû adatok megismeréséhez fûzõdõ jog sérül. Az ilyen esetek a válaszadó, illetve a kormány Parlament elõtti politikai felelõssége körében ítélendõ meg. A közérdekû adat szolgáltatásának megtagadása viszont jogi eljárást vonhat maga után; – a kérdést nem közvetlenül a kérdezetthez, hanem az Országgyûlés elnökéhez kell eljuttatni; – a kérdés házszabályszerûségérõl az Országgyûlés elnöke állást foglalhat, e vizsgálat szempontjai függetlenek attól, amelyet a közérdekû adat igénylése esetén vizsgálni lehet (egy nem házszabályszerû kérdés esetén az eljárás már azelõtt megakad, hogy vizsgálni kellene az adatigénylés teljesítésének szempontjait); – a kérdésre a közérdekû adatigényléstõl eltérõ idõtartamon belül köteles válaszolni a kérdezett (szóbeli válasz igénylése esetén a válaszadás határideje meghaladhatja a 15 napot); – írásbeli választ igénylõ kérdés esetén nem érvényesül az Avtv. 20. §-ának (6) bekezdése, amely a közérdekû adat szolgáltatásának megtagadására 8 napos határidõt szab. A kérdezettnek ugyanis mind a pozitív, mind pedig a negatív (a felvilágosítás-adás „megtagadásában” megnyilvánuló) válaszra a 15 napos határidõn belül van lehetõsége. Tisztelt Képviselõ Úr! Az Ön által feltett három képviselõi kérdésre adott miniszteri választ a fentiek miatt – hatásköröm túllépése nélkül – nem tudom „adatvédelmi szempontból” értékelni. Budapest, 2005. augusztus 23. Üdvözlettel: Dr. Péterfalvi Attila (788/A/2005) 2006/162/II. szám [Állásfoglalás: az Országgyûlés hatáskörrel rendelkezõ bizottsága vizsgálja meg a képviselõk jogállásáról szóló törvénynek, illetve a Házszabálynak a képviselõk informálódási jogát szabályozó rendelkezései érvényesülését, és szükség esetén tegyenek javaslatot azok megfelelõ módosítására] Dr. Szili Katalin elnök Magyar Köztársaság Országgyûlése Budapest Tisztelt Elnök Asszony!

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes